Rishi Sunak

Rishi Sunak es un politico del Reyatu Unit. Il nascet li 12-im de may 1980 in Southampton (Anglia) e esset inter li 25-im de octobre 2022 e li 4-im de julí 2024 prim ministre Reyatu Unit. Rishi Sunak es membre del Conservativ Partise e esset inter li 24-im de octobre 2022 e li 2-im de novembre 2024 presidente del Conservativ Partise.

Personal e professional vive
Rishi Sunak es de indian orígine. Su patre nascet in Kenia e su matre in Tansania. Rishi Sunak studiat in Oxford politica e economie. Su genitores origina del region Punjab in India. Il laborat quam consiliaro por li interprense Goldman Sachs e quam administrator de hedgefonds.

Rishi Sunak es desde li annu 2009 maritat con Akshata Murphy e li cuple have du filias.

Political cariera
Rishi Sunak es membre del Conservativ Partise.
 2015 Rishi Sunak es electet in li parlament del Reyatu Unit por li Conservativ Partise.
 2018-2019 Parlamentari sub-secretario del state por li local guvernament.
 2019-2020 Chancellor of the Exchequer in li guvernament de Boris Johnson.
 2020-2022  Chief Secretary to the Treasury (ministre de financies) in li guvernmant de Boris Johnson.
 2022 Rishi Sunak devenit li presidente del Conservativ Partise li 24-im de octobre e devenit anc prim-ministre del Reyatu Unit li 25-im de octobre 2022. In li septembre 2022 Sunak perdit li election por devenir presidente del Conservativ Partise contra Lizz Truss.
 2022-2024 Rishi Sunak esset prim-ministre del Reyatu Unit inter li 25-im de octobre 2022 e li 4-im de julí 2024.
 2024 Rishi Sunak perdit li electiones parlamentari ye li 5-im de julí 2024 e perdit su oficie quam prim-ministre del Reyatu Unit e ye li 2-im de novembre 2024 su  Conservativ Partise electet Kemi Badenoch quam su successor quam presidente del partise.

Categorie:Reyatu Unit
Categorie:Politicos del Reyatu Unit